Gjōda

La urbo kaj municipo Gjōda - japane 行田市, Gjōda-ŝi aŭ per la angleca transliterigo Hepburn Gyōda-shi, nomo en kanao ぎょうだし - apartenas al la gubernio Sajtama de Japanio. Ĝi troveblas en la regiono Kantō (japane 関東地方, Kantō-ĉihō) kaj en la centra orienta parto de la insulo Honŝuo. Kiel la tuta gubernio ĝi apartenas al la Grandtokia Areo. Laŭ la stato de 2021 en la urbo vivis 78 488 loĝantoj sur areo de 67,49 kvadrataj kilometroj, kio rezultigas loĝdenson de 1 163 loĝantoj/km². La teritorio havas komunan limon kun Kazo, Kumagaja, Konosu, Hanjū, Ĉijoda kaj Meiŭa. Kuriozaĵo 5138 Gyoda estas asteroido de la asteroida zono, malkovrita la 13-an de novembro 1990 - ĝi ricevis sian nomon honore al la urbo. Eksteraj ligiloj Oficiala retejo (japane)